Guvernul a adoptat o nouă hotărâre prin care, în 2024, angajații din sistemul bugetar vor primi alte trei zile libere legale.
Ziua de 2 mai, împreună cu cele de 16 august și 27 decembrie 2024, vor fi declarate de Guvern drept zile libere nelucrătoare pentru angajații din sistemul bugetar.
Anul viitor, ziua de doi mai va pica între două zile libere legale, 1 mai și 3 mai, când este Vinerea Mare. Celelalte două zile libere vor cădea vinerea și imediat după acestea vor fi sărbători legale, Adormirea Maicii Domnului, 15 august, și a doua zi de Crăciun, 26 decembrie.
Guvernul a inclus în prima parte a proiectului zilele de 16 august și 27 decembrie, iar ulterior a adăugat și ziua de 2 mai ca zi liberă, în plus față de celelalte, potrivit ultimei hotărâri de Guvern.